Габдулла хәзрәт Галиулла: “Африкада мәчет салыр, кое казыр идем”

	Ул һәрвакыт принципиаль булды. Фикерен курыкмыйча әйтте, демократия өчен тырышты. Үзен яратмаучылар да бардыр. Ничек әле, туры әйткән — туганына ярамаган, диләрме? Әмма Габдулла хәзрәт дан-шөһрәт артыннан кумады, дөреслек, хаклык җиңсен, диде, динне, мөселманнарны җәберләмәсеннәр дип эш итте. Берсеннән дә курыкмый торган, сәясәт белән шөгыльләнүче мулла, диярләр иде аны. Аның белән исәпләшми булдыра алмыйлар, чөнки халык арасында да, дини даирәдә дә абруе зур. 	 Милли хәрәкәт белән даими эшләүче, аларның сафында булучы мөфтиләрнең берсе ул. Чечняның элекке башлыклары, Борис Березовский, мәрхүм Рим папасы Иоанн Павел, Русия патриархы Алексий, Сергей Шойгу, Анатолий Чубайс һ.б. белән дә очрашканы, сөйләшкәне бар.Һәрберсе аерым бер тарих. Без Татарстанның беренче мөфтие, “Нурулла” мәчете имамы Габдулла хәзрәт Галиулланың үткәне, бүгенгесе белән кызыксындык. Туры бәреп сөйләшүче имам быел көз 60 яшен тутырды.  
	Римма ӘБДРӘШИТОВА.	
Ирек мәйданы

	№   |  	


